શ્રીનગરઃ જમ્મુ-કાશ્મીરના ભૂતપૂર્વ મુખ્યમંત્રી અને નેશનલ કોંગ્રેસના અધ્યક્ષ ફારુક અબ્દુલ્લાને ‘ભારત માતાની જય’ અને ‘જય હિંદ’ની નારેબાજી કરતાં ગેરવર્તનનો સામનો કરવો પડ્યો છે. બુધવારે કાશ્મીરમાં મસ્જિદમાં નમાજ પઢવા પહોંચેલા ફારુક અબ્દુલ્લાનો વિરોધ થયો હતો અને તેની સાથે ધક્કામુક્કી કરવામાં આવી હતી. આ ઉપરાંત તેની પર જૂતાં પણ ફેંકવામાં આવ્યાં હતાં. આ દરમિયાન ફારુક ચૂપચાપ જ બેઠાં હતાં જોકે, વિરોધ તીવ્ર થતાં તેઓ મસ્જિદમાંથી બહાર નીકળી ગયાં હતાં. ફારુકે કહ્યું હતું કે,’જો માથાફરેલા લોકોને એવું લાગે છે કે ફારુક ડરી જશે તો એ તેમની ભૂલ છે. મને ‘ભારત માતા કી જય’ બોલવાથી કોઈ જ રોકી નહિ શકે.’